Деница Минчева
Отявлено враждебна красота…

chitanka.info

Отявлено враждебна красота,

умерено изтънчена досада

полепват по безличния ми ден

и ми отказават всякаква пощада.

Горят пустинни диви ветрове,

изплитат съвършени нощни клади,

изричат заклинания безплътни

и възкресяват пясъчни грамади.

Заплетена в съня ми като дим

промъква се отдавна мъртва вяра.

Гладът е още жив във мен…

но няма дълго гладна да остана

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.